**J E G Y Z Ő K Ö N Y V**

**Készült:** Pétervására, Váraszó, Kisfüzes Társult Képviselő-testülete 2014. szeptember 9-én (kedden) 14.00 órakor megtartott ülésén.

**Jelen vannak:** Eged István FIDESZ-KDNP, Boros Csaba FIDESZ-KDNP, Abelovszki Ildikó, Barta Gábor FIDESZ-KDNP, Szántó Árpád, Varró Magdolna, Tóth János, Pál István László FIDESZ-KDNP, Janovicz Zoltán, Molnár Pál, Sály Edina, Menyhárt Imre, Bíró Józsefné, Botlik Károly, Unger Mária, Végh Ferenc FIDESZ-KDNP.

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Végh István Ált. Isk. igazgató

Deli Orsolya ügykezelő

Kovácsné Égető Edit jkv.

**Eged István soros levezető polgármester**

Köszönti a képviselőtestületi ülés résztvevőit. Megállapítja az ülés határozatképességét, mert a jelenléti ív szerint 17 képviselőből 16 fő jelen van. Az ülést megnyitja. Javasolja a meghívón szereplő napirendi pontok tárgyalását, a képviselők egyhangúan elfogadták.

**Napirendi pontok**

1. A Társult Képviselő-testület 2014. I. félévi költségvetési beszámoló megtárgyalása.

Előterjesztő: Eged István polgármester

1. A Tamási Áron Általános Iskola 2013/2014 tanévről szóló tájékoztatójának megtárgyalása.

Előterjesztő: Eged István polgármester

1. A Pétervásárai Közös Önkormányzati Hivatal beszámolójának megtárgyalása.

Előterjesztő: Eged István polgármester

1. Kérdések, interpellációk.

**Napirendi pontok tárgyalása**

**1./ Napirend**

A Társult Képviselő-testület 2014. I. félévi költségvetési beszámoló megtárgyalása.

**Eged István soros levezető polgármester**

Kérdezi, hogy van-e valakinek hozzászólása?

Pénzügyi bizottság tárgyalta-e az anyagot?

**Tóth János pénzügyi biz. tag**

A pénzügyi bizottság tárgyalta és javasolja elfogadásra a képviselő-testület felé.

**Eged István soros levezető polgármester**

Kérdezi, hogy van-e kérdés?

Amennyiben nincs kéri, hogy aki egyetért a Társult Képviselő-testület 2014. I. félévi költségvetési beszámolójával az kézfelemeléssel szavazzon.

A Társult Képviselőtestület egyhangú **szavazattal** az alábbi határozatot hozta:

**Társult Képviselőtestület 3/2014. (IX.9.) határozata**

A Társult Képviselő-testület az önkormányzat 2014. I. félévi költségvetési beszámolóját - a mellékelt tartalommal - elfogadja.

Felelős: Eged István soros levezető polgármester

Dr. Varga Attila jegyző

Határidő: 2015. április 15.

**2./ Napirend**

A Tamási Áron Általános Iskola 2013/2014 tanévről szóló tájékoztatójának megtárgyalása.

**Végh István Tamási Áron Ált. Isk. igazgatója**

Annyiban szeretné kiegészíteni a beszámolót, hogy megtörtént a tehetséggondozás értékelése. Melynek eredménye képen intézményünk „Bronz-minősítésű” iskola lett.

**Végh Ferenc FIDESZ-KDNP**

Helyesnek tartja, hogy az iskola belépett az iskolarendőr programba.

**Molnár Pál képviselő**

A 4. oldalon olvasható, hogy valamilyen etnikai csoporthoz 192 fő vallotta magát. Van ilyen program?

**Végh István Tamási Áron Ált. Isk. igazgatója**

Itt volt roma oktatási program. Szülői nyilatkozat alapján.

**Eged István soros levezető polgármester**

A 192 fő hány etnikai csoportot ölel fel.

**Végh István Tamási Áron Ált. Isk. igazgatója**

Egyet.

**Eged István soros levezető polgármester**

Van-e még valakinek kérdése, hozzászólása?

Amennyiben nincs kéri a beszámoló tudomásulvételét.

a **Társult Képviselő-testület** a beszámolót egyhangúan tudomásul vette.

**3./ Napirend**

A Pétervásárai Közös Önkormányzati Hivatal beszámolójának megtárgyalása.

**Dr. Varga Attila jegyző**

Elmondja, hogy az ügyiratforgalom 2013. II. félévében azért csökkent, mert az okmányiroda és a gyámhivatal átkerült a járáshoz.

Időközben azért az ügyiratforgalomnál látszik, hogy 2014. I. félévében újra emelkedni kezdett, és az ügyiratszám emelkedése jelenleg is folytatódik.

**Eged István soros levezető polgármester**

Kérdezi, hogy ezzel kapcsolatban van-e még valakinek kérdése, hozzászólása?

Amennyiben nincs kéri, hogy aki egyetért a Pétervásárai Közös Önkormányzati Hivatal beszámolójával az kézfelemeléssel szavazzon.

a **Társult Képviselő-testület** egyhangú **szavazattal** az alábbi határozatot hozta:

**Társult Képviselőtestület 4/2014. (IX.9.) határozata**

A Társult Képviselőtestület a Pétervásárai Közös Önkormányzati Hivatal 2013. II. félév, illetve 2014. I. félévről szóló beszámolóját megtárgyalta, és azt a melléklet szerinti tartalommal elfogadja.

Felelős: Dr. Varga Attila jegyző

Határidő: értelem szerint

**4./ Napirend**

Kérdések, interpellációk.

**Molnár Pál képviselő**

Elmondja, hogy nem kíván újra indulni képviselőnek. Több mint 30 évig vett részt a testület munkájába. Szeretné megköszönni a testület bizalmát.

**Menyhárt Imre polgármester**

Szeretné bejelenteni a Társult Képviselő-testületnek, hogy nem fog polgármesternek indulni a következő választáson.

Szeretné megköszönni mindenki munkáját.

**Eged István soros levezető polgármester**

Megköszöni mindenki munkáját az elmúlt ciklusban.

Külön megköszöni a leköszönő polgármester és testületi tagok munkáját.

Kérdezi, hogy van-e még valakinek bejelenteni valója? Amennyiben nincs megköszöni a jelenlévők munkáját és az ülést bezárja.

**K.m.f.**

**Eged István Dr. Varga Attila**

soros levezető polgármester jegyző